CELEX: 32016D0419
Language: hr
Date: 2016-03-18 00:00:00
Title: Provedbena odluka Komisije (EU) 2016/419 оd 18. ožujka 2016. o nesukladnosti jediničnih cijena za naplatne zone za 2016. u skladu s člankom 17. Provedbene uredbe (EU) br. 391/2013 (priopćeno pod brojem dokumenta C(2016) 1588) (Tekst značajan za EGP)

22.3.2016   
               
               
                  HR
               
               
                  Službeni list Europske unije
               
               
                  L 75/60
               
            PROVEDBENA ODLUKA KOMISIJE (EU) 2016/419
      оd 18. ožujka 2016.
      o nesukladnosti jediničnih cijena za naplatne zone za 2016. u skladu s člankom 17. Provedbene uredbe (EU) br. 391/2013
      
         
            (priopćeno pod brojem dokumenta C(2016) 1588)
         
      
      (Vjerodostojni su samo tekstovi na francuskom, nizozemskom i njemačkom jeziku)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 550/2004 Europskog parlamenta i Vijeća od 10. ožujka 2004. o pružanju usluga u zračnoj plovidbi u jedinstvenom europskom nebu (Uredba o pružanju usluga) (1), a posebno njezin članak 15. stavak 4.,
      uzimajući u obzir Provedbenu uredbu Komisije (EU) br. 391/2013 od 3. svibnja 2013. o utvrđivanju zajedničkog sustava obračuna naknada za usluge u zračnoj plovidbi (2), a posebno njezin članak 17. stavak 1. točku (e),
      budući da:
      
                  (1)
               
               
                  Provedbenom uredbom (EU) br. 391/2013 utvrđuje se zajednički sustav obračuna naknada za usluge u zračnoj plovidbi. Zajednički sustav obračuna naknada važan je za ostvarenje ciljeva plana performansi kako je utvrđeno člankom 11. Uredbe (EZ) br. 549/2004 Europskog parlamenta i Vijeća (3) i Provedbenom uredbom Komisije (EU) br. 390/2013 (4).
               
            
                  (2)
               
               
                  Provedbenom odlukom Komisije 2014/132/EU (5) za drugo su referentno razdoblje, od 2015. do uključivo 2019., utvrđeni ciljevi performansi na razini Unije, među ostalim cilj troškovne učinkovitosti za rutne usluge u zračnoj plovidbi izražen utvrđenim jediničnim troškovima pružanja tih usluga.
               
            
                  (3)
               
               
                  Komisija u skladu s člankom 17. stavkom 1. točkama (b) i (c) Provedbene uredbe (EU) br. 391/2013 ocjenjuje jedinične cijene za naplatne zone za 2015. koje su joj do 1. lipnja 2014. dostavile države članice u skladu sa zahtjevima iz članka 9. stavaka 1. i 2. te Uredbe. Ocjenjuje se sukladnost tih jediničnih cijena s provedbenim uredbama (EU) br. 390/2013 i (EU) br. 391/2013.
               
            
                  (4)
               
               
                  Komisija je ocijenila jedinične cijene uz potporu Eurocontrolova odjela za reviziju performansi i središnjeg ureda Eurocontrola za rutne naknade, s pomoću podataka i dodatnih informacija koje su do 1. lipnja 2015. dostavile države članice te izvješća nacionalnih nadzornih tijela o ocjeni troškova izuzetih iz mehanizma podjele troškova koja su dostavljena u skladu s člankom 14. stavkom 2. točkom (f) Provedbene uredbe (EU) br. 391/2013. Komisija je pri ocjenjivanju uzela u obzir i objašnjenja koja je zaprimila i ispravke koji su provedeni prije savjetovanja o jediničnim cijenama za 2016. za rutne usluge održanog 25. i 26. lipnja 2015. u skladu s člankom 9. stavkom 1. Provedbene uredbe (EU) br. 391/2013, kao i ispravke jediničnih cijena koje su države članice provele nakon naknadnih kontakata s Komisijom.
               
            
                  (5)
               
               
                  Komisija je na temelju tog ocjenjivanja zaključila, uzimajući u obzir Provedbenu odluku Komisije (EU) 2015/670 (6) i Provedbenu odluku Komisije (EU) 2016/420 (7) te u skladu s člankom 17. stavkom 1. točkom (e) Provedbene uredbe (EU) br. 391/2013, da jedinične cijene za 2016. za naplatne zone Belgije, Luksemburga, Francuske, Njemačke i Nizozemske nisu sukladne s provedbenim uredbama (EU) br. 390/2013 i (EU) br. 391/2013.
               
            
                  (6)
               
               
                  Člankom 11. stavkom 1. Provedbene uredbe (EU) br. 390/2013 predviđeno je da nacionalna nadzorna tijela država članica izrađuju planove performansi koji sadržavaju ciljeve sukladne ciljevima performansi na razini cjelokupne Unije. U skladu s člankom 11. stavkom 2. i Prilogom IV. Provedbenoj uredbi (EU) br. 391/2013 jedinične cijene izračunavaju se na temelju rutnih prihvaćenih troškova i prognoziranih jedinica usluga navedenih u planu performansi države članice, tj. rutnih prihvaćenih jediničnih troškova. Dok se ciljevi performansi Belgije, Francuske, Njemačke, Luksemburga i Nizozemske ne usklade s ciljevima na razini Unije, ne može se smatrati da su jedinične cijene izračunane na njihovu temelju sukladne s provedbenim uredbama (EU) br. 390/2013 i (EU) br. 391/2013.
               
            
                  (7)
               
               
                  U skladu s člankom 17. stavkom 1. točkom (e) Provedbene uredbe (EU) br. 391/2013 Komisija o svojim nalazima treba obavijestiti dotične države članice.
               
            
                  (8)
               
               
                  U skladu s člankom 17. stavkom 1. točkom (e) države članice u roku od jednog mjeseca dostavljaju Komisiji revidirane jedinične cijene,
               
            DONIJELA JE OVU ODLUKU:
      Članak 1.
      Jedinične cijene za naplatne zone za 2016. utvrđene u Prilogu nisu sukladne s provedbenim uredbama (EU) br. 390/2013 i (EU) br. 391/2013.
      Članak 2.
      Ova je Odluka upućena Kraljevini Belgiji, Saveznoj Republici Njemačkoj, Francuskoj Republici, Velikom Vojvodstvu Luksemburgu i Kraljevini Nizozemskoj.
      
         Sastavljeno u Bruxellesu 18. ožujka 2016.
         
            
               Za Komisiju
            
            Violeta BULC
            
               Članica Komisije
            
         
      
      
         (1)  SL L 96, 31.3.2004., str. 10.
      
      
         (2)  SL L 128, 9.5.2013., str. 31.
      
      
         (3)  Uredba (EZ) br. 549/2004 Europskog parlamenta i Vijeća od 10. ožujka 2004. o utvrđivanju okvira za stvaranje jedinstvenog europskog neba (Okvirna uredba) (SL L 96, 31.3.2004., str. 1.).
      
         (4)  Provedbena uredba Komisije (EU) br. 390/2013 od 3. svibnja 2013. o utvrđivanju plana performansi za usluge u zračnoj plovidbi i mrežne funkcije (SL L 128, 9.5.2013., str. 1.).
      
         (5)  Provedbena odluka Komisije 2014/132/EU od 11. ožujka 2014. kojom se postavljaju ciljevi performansi na razini Unije za mrežu za upravljanje zračnim prometom i granične vrijednosti za upozoravanje za drugo referentno razdoblje od 2015. do 2019. godine (SL L 71, 12.3.2014., str. 20.).
      
         (6)  Provedbena odluka Komisije (EU) 2015/670 оd 27. travnja 2015. o sukladnosti jediničnih cijena za naplatne zone u 2015. godini na temelju članka 17. Provedbene uredbe Komisije (EU) br. 391/2013 (SL L 110, 29.4.2015., str. 25.).
      
         (7)  Provedbena odluka Komisije (EU) 2016/420 оd 18. ožujka 2016 o nesukladnosti jediničnih cijena za naplatne zone u 2015. godini na temelju članka 17. Provedbene uredbe Komisije (EU) br. 391/2013 (vidjeti str. 63. ovog Službenog lista).
      
         PRILOG
         
            Dostavljene rutne jedinične cijene za naplatne zone za 2016. za koje je utvrđena nesukladnost
         
         
                      
                  
                  
                     Naplatna zona
                  
                  
                     Dostavljena rutna jedinična cijena za 2016. u nacionalnoj valuti (*) (ISO oznaka)
                  
               
                     1
                  
                  
                     Belgija-Luksemburg
                  
                  
                     65,41
                  
               
                     2
                  
                  
                     Francuska
                  
                  
                     67,54
                  
               
                     3
                  
                  
                     Njemačka
                  
                  
                     82,59
                  
               
                     4
                  
                  
                     Nizozemska
                  
                  
                     67,00
                  
               
            (*)  Ove jedinične cijene ne uključuju upravne jedinične cijene iz članka 18. stavka 1. Provedbene uredbe Komisije (EU) br. 391/2013 koje se odnose na države stranke Višestranog sporazuma Eurocontrola koji se odnosi na rutne naknade.